open-index/open-wikipedia-markdown huggingface dataset:
ฮัทรา

**ฮัทรา** (, ;  (); ) เป็นนครอาหรับโบราณในเมโสโปเตเมียตอนบนในพื้นที่ทางตะวันออกของเขตผู้ว่าการนิเนเวห์ ประเทศอิรักในปัจจุบัน ซากของนครอยู่ทางตะวันตกเแียงเหนิอของแบกแดด  และทางตะวันตกเฉียงใต้ของโมซุล  ถือเป็นอหล่งโราณคดีจากจักรวรรดิพาร์เธียที่มีมากที่สุดเท่าที่ทราบจนถึงปัจจุบัน

ฮัทราเป็นเมืองกองคาราวานล้อมรอบด้วยป้อมแข็งแกร่ง และเมืองหลวงของอาณาจักรฮัทราขนาดเล็กของชาวอาหรับที่ตั้งอยู่ระหว่างจักรวรรดิโรมันกับพาร์เธีย/ซาเซเนียน ฮัทราเจริญรุ่งเรืองในคริสต์ศตวรรษที่ 2 และถูกทำลายกับถูกทิ้งร้างในคริสต์ศตวรรษที่ 3 ซากของนครถูกค้นพบในคริสต์ศตวรรษที่ 19

## ชื่อ
ในภาษาอาหรับ ฮัทราเป็นที่รู้จักกันในชื่อ  () ปรากฎในจารึกภาษาแอราเมอิกฮัทราเป็น  (, ระบุเสียงเป็น: ) อาจหมายถึง "ล้อมรอบ, รั้วกั้น, รั้วต้นไม้" ในภาษาซีรีแอกมักบันทึกในรูปพหุพจน์ *Ḥaṭrē* ในผลงานของชาวโรมันบันทึกตามภาษากรีกเป็น *Átra* และภาษาละตินว่า **' และ **'

วิหารชามัช มีชื่อเรียกอย่างเป็นทางการตามจารึกภาษาแอราเมอิกฮัทราว่า *Beit ʾElāhāʾ*  "บ้านของพระเจ้า" นครนี้ได้รับการบันทึกบนเหรียญเป็น "ส่วนปิดล้อมแห่งชามัช" (*ḥtrʾ d-šmš* )

## อ้างอิง

## อ่านเพิ่ม
* 
* Beyer, Klaus (1998). *Die aramäischen Inschriften aus Assur, Hatra und dem übrigen Ostmesopotamien (datiert 44 v. Chr. bis 238 n. Chr.)* [The Aramaic inscriptions from Assur, Hatra and the rest of Eastern Mesopotamia (dated 44 BC to 238 AD)]. Göttingen: Vandenhoeck und Ruprecht, .
* Dirven, Lucinda (ed.) (2013). *Hatra. Politics, Culture and Religion between Parthia and Rome.* Stuttgart: Franz Steiner, .
* Sommer, Michael (2003). *Hatra. Geschichte und Kultur einer Karawanenstadt im römisch-parthischen Mesopotamien* [Hatra. History and culture of a caravan city in Roman-Parthian Mesopotamia]. Mainz: Zabern, .
* Vattioni, Francesco (1981). *Le iscrizioni di Ḥatra* [The inscriptions of Hatra]. Napoli: Istituto Universitario Orientale di Napoli.
* Vattioni, Francesco (1994). *Hatra.* Napoli: Istituto Universitario Orientale di Napoli.

## แหล่งข้อมูลอื่น

* '''Between Rome and Parthia: The Desert City of Hatra'''
* http://lexicorient.com/e.o/hathra.htm 
* http://www.britannica.com/eb/article-9039509
* http://shezaf.net/english/Video/Video/Hatra.html 
* http://www.bbc.co.uk/archive/chronicle/8612.shtml BBC *[[Chronicle (UK TV series)|Chronicle]]* "Lost Kings of the Desert"
* https://hatrasite.com/ Italian Archaeological Expedition at Hatra
* Iraqi forces seize ancient UNESCO site of Hatra from Islamic State as jihadis execute Mosul civilians 


หมวดหมู่:แหล่งโบราณคดีในประเทศอิรัก
หมวดหมู่:แหล่งมรดกโลกในประเทศอิรัก
หมวดหมู่:เมืองพาร์เธีย
หมวดหมู่:เมืองซาเซเนียน
หมวดหมู่:สิ่งก่อสร้างและโครงสร้างที่ถูกทำลายโดยไอซิล
ภาษาเมชเชรา

**เมชเชรา** เป็นภาษายูรัลที่สูญหายแล้ว เคยมีผู้พูดบริเวณฝั่งซ้ายของแม่น้ำโอคาตอนกลาง ภาษาเมชเชราอาจอยู่ในกลุ่มภาษามอร์ดวินิกหรือเปอร์มิก Pauli Rahkonen เสนอแนะตามหลักฐานทางภูมินามวิทยาว่าภาษานี้อยู่ในกลุ่มภาษาเปอร์มิกหรือเป็นภาษาใกล้ชิด การคาดการณ์ของ Rahkonen ถูกวิพากษ์วิจารณ์จาก Vladimir Napolskikh ผู้พูดภาษาเมชเชราบางส่วนอาจถูกดูดกลืนเข้ากับชาวตาตาร์มิชาร์ (Meshcheryaki) อย่างไรก็ตาม ทฤษฎีนี้ยังคงเป็นข้อพิพาท

## ดูเพิ่ม
* ชาวเมร์ยา
* ภาษาเมร์ยา
* ชาวฟินน์วอลกา

## อ้างอิง
เกนนาดี โดโบรโคตอฟ

**เกนนาดี โดโบรโคตอฟ** (; 24 กันยายน ค.ศ. 1948 – 8 กุมภาพันธ์ ค.ศ. 2025) เป็นนักมวยชาวโซเวียต เขาเข้าแข่งขันในโอลิมปิกฤดูร้อน 1972 ประเภทไลต์เวตชาย โดโบรโคตอฟเสียชีวิตในวันที่ 8 กุมภาพันธ์ ค.ศ. 2025 ด้วยอายุ 76 ปี

## อ้างอิง
โกลด บัวโลว์

**โกลด บัวโลว์** (; 2 ธันวาคม ค.ศ. 1933 – 2 กุมภาพันธ์ ค.ศ. 2025) เป้นนักฮอกกีมืออาชีพชาวแคนาดาที่เล่นไป 656 เกมในอีสเทิร์นฮอกกีลีกกับนิวแฮเฟนเบลดส์และลองไอแลนด์ดั๊กส์ เขาเสียชีวิตในวันที่ 2 กุมภาพันธ์ ค.ศ. 2025 ด้วยอายุ 91 ปี

## อ้างอิง

## แหล่งข้อมูลอื่น
*
ลิโบโฮเวอ

**ลิโบโฮเวอ** (; นามชี้เฉพาะ: ) เป็นเมืองและเทศบาลในประเทศแอลเบเนีย มีทิวทัศน์ของปราสาทลิโบโฮเวอ และถนนสายหลักที่สามารถมองเห็นทิวทัศน์ของหุบเขาดรีโน ลิโบโฮเวอตั้งอยู่ที่ตีนเขาบูเรโต ภูมิภาคนี้เป็นส่วนหนึ่งของอุทยานธรรมชาติประจำภูมิภาคซาโกรี

เทศบาลก่อตั้งขึ้นตามการปฏิรูปการปกครองท้องถิ่น ค.ศ. 2015 ด้วยการผนวกอดีตเทศบาลลิโบโฮเวอ เชนเดอร์ลิโบโฮเวอ และซาโกรี ทำให้เป็นหน่วยเทศบาล เมืองหลักของเทศบาลคือเมืองลิโบโฮเวอ มีประชากรทั้งหมด 3,667 คน (สำมะโน ค.ศ. 2011) ในพื้นที่ทั้งหมด 248.42 ตารางกิโลเมตร ประชากรของอดีตเทศบาลตามสำมะโน ค.ศ. 2011 อยู่ที่ 1,992 คน

## อ้างอิง
ซากิ โอโนะ

**ซากิ โอโนะ** (, เกิด 26 พฤศจิกายน 1990) เป็นนักพากย์ชาวญี่ปุ่น เกิดที่เขตนากาโนะ โตเกียว สังกัดออฟฟิศอาเนโมเน เป็นสมาชิกวงนักพากย์ ไอไมมีไมน์ ของอาซาฮิโพรดักชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:บุคคลจากโตเกียว
หมวดหมู่:นักพากย์หญิงชาวญี่ปุ่น
ฮัดสัน เทมส์

**ฮัดสัน เทมส์** (; เกิด 19 มีนาคม ค.ศ. 1994) เป็นนักแสดงและนักดนตรีชาวอเมริกัน เขาพากย์เสียงแทน ทอม ฮอลแลนด์ ในบทบาทของ ปีเตอร์ พาร์คเกอร์ / สไปเดอร์-แมน ในผลงานแอนิเมชันของจักรวาลภาพยนตร์มาร์เวลหลายเรื่องโดยเฉพาะเรื่อง *[[ยัวร์เฟรนด์ลีเนเบอร์ฮูดสไปเดอร์-แมน]]* (ค.ศ. 2025)

## อาชีพ
ฮัดสัน เทมส์เดินตามรอยบิดา ไบรอน เทมส์ ได้เข้าสู่วงการทั้งด้านการแสดงและดนตรี เขาได้เซ็นสัญญากับรีพับลิกเรเคิดส์ในปี ค.ศ. 2015 และหลังจากออกซิงเกิลหลายเพลง เขาได้ออกอัลบั้มเปิดตัวชื่อว่า *Bambino* เมื่อวันที่ 24 มกราคม ค.ศ. 2025

ในปี ค.ศ. 2021 เขาได้รับเลือกให้ให้เสียงปีเตอร์ พาร์คเกอร์ / สไปเดอร์-แมนในจักรวาลภาพยนตร์มาร์เวลจากซีรีส์โทรทัศน์เรื่อง *[[What If...? (ซีรีส์โทรทัศน์)|สมมติว่า...?]]* โดยมาแทนทอม ฮอลแลนด์ ผู้รับบทในภาพยนตร์ฉบับคนแสดง เขาได้กลับมารับบทนี้อีกครั้งในซีรีส์แอนิเมชันปี ค.ศ. 2025 เรื่อง *[[ยัวร์เฟรนด์ลีเนเบอร์ฮูดสไปเดอร์-แมน]]*

## อ้างอิง

## แหล่งข้อมูลอื่น
*

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
คาซูมะ คาวามูระ

**คาซุมะ คาวามูระ** () เป็นนักร้อง, นักเต้น และนักแสดงชาวญี่ปุ่น เขาเป็นสมาชิกวงเดอะแรมเพจ ในวันที่ 29 มกราคม 2025 เขาเปิดตัวเป็นศิลปินเดี่ยวครั้งแรกภายใต้ชื่อ **L.E.I.** (零) 

## ชีวิตส่วนตัว
คาซุมะ คาวามูระ เป็นลูกคนเดียว และเขาฝึกคาราเต้เป็นเวลา 11 ปี ตั้งแต่ชั้นประถมศึกษาปีที่ 1 

เขาเป็นหนึ่งในสมาชิกของกลุ่มเต้นครัมพ์  "Rag Pound" (แร็กพาวด์) ร่วมกับสมาชิกไคเซย์ ทาเคจิ และ มาโคโตะ ฮาเซกาวะ

## ผลงานเพลง
### ซิงเกิล

### ดิจิทัลซิงเกิล

### เพลงเดี่ยว

### การทำงานร่วมกัน

### เนื้อเพลง

## ผลงานการแสดง
### ละครโทรทัศน์

### ภาพยนตร์

## หนังสือ
### หนังสือภาพเรียงความ

### หนังสือภาพ

### จัดพิมพ์บนนิตยสาร
* ViVi "I am K" (เดือนธันวาคม 2023, สำนักพิมพ์โคดันชะ)  

## อ้างอิง

## แหล่งข้อมูลอื่น
* 川村壱馬  ARTIST  LDH
* 
* 
* Lupus Channel
* 
* 
* 

หมวดหมู่:แอลดีเอช
หมวดหมู่:เอ็กไซล์ไทรบ์
หมวดหมู่:นักร้องชายญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากโอซากะ
หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
มัสยิดบาบุลอิสลาม

**มัสยิดบาบุลอิสลาม** (;  ) เป็นมัสยิดในตักนา ประเทศเปรู ถือเป็นสถานที่สักการะแห่งเดียวในเปรูที่มีสถาปัตยกรรมอิสลาม แม้ว่าไม่ใช่แค่อาคารเดียวที่มีรูปแบบนี้ โดยถือเป็นสถานที่สักการะที่ใหญ่ที่สุดสำหรับมุสลิมในพื้นที่ตักนา โดยมีบริการทั้งภาษาสเปนและอาหรับ
 
## ประวัติ
มัสยิดนี้สร้างขึ้นโดยชาวปากีสถานที่มายังประเทศเปรูในฐานะพ่อค้าในคริสต์ทศวรรษ 1990 และนำเข้ารถใช้แล้วจากประเทศญี่ปุ่นและสหรัฐโดยได้รับอนุญาตจากอดีตประธานาธิบดีเปรู อัลเบร์โต ฟูฆิโมริ ชุมชนะปากีสถานในตักนาเติบโตขึ้นจาก 95 คนใน ค.ศ. 1995 เพิ่มขึ้นเป็น 500 คนในช่วงต้นคริสต์ศตวรรษที่ 21 มัสยิดนี้สร้างขึ้นใน ค.ศ. 2000 และแล้วเสร็จใน ค.ศ. 2008 อิหม่าม โมฮัมมัด อุสมานเป็นผู้นำมัสยิดบาบุลอิสลามใน ค.ศ. 2015

## อ้างอิง
ลูนิก

**ลูนิก** () เป็นหมู่บ้านและอดีตเทศบาลในเทศมณฑลเอลบาซัน ประเทศแอลเบเนีย ตามการปฏิรูปการปกครองท้องถิ่น ค.ศ. 2015 หมู่บ้านนี้กลายเป็นหน่วยย่อยของเทศบาลลิบรัฌด์ ประชากรตามสำมะโน ค.ศ. 2011 อยู่ที่ 2,621 คน หน่วยเทศบาลประกอบด้วยหมู่บ้านดราโนวิตเซ, โกโชริชต์, คอสเตนเยอ, เลเติม, ลูนิก, เปรวัลล์ และซโกชต์

## ประวัติประชากร
ลูนิก (*Lubnik*) ปรากฏใน *[[defter]]* ของจักรวรรดิออตโตมันใน ค.ศ. 1467 ในฐานะหมู่บ้านในวีลาเยต Çermeniça โดยมี 30 ครัวเรือนที่ระบุเป็นหัวหน้าครัวเรือน ดังนี้: *Jovanec Porteviri*, *Bogdo Milloshi*, *Nikolla Marini*, *Gjurevici* บุตร *Meçi*, *Petër Karshuli*, *Dimitri Hutina*, *Rado* พี่/น้องชายของ *Dimitri*, *Miho* บุตรของ *Rajko*, *Petër Lonja*, *Miho Gërdi*, *Dragoi* บุตรของ *Lipa*, *Stan Ivgjeçi* (อาจเป็น *Vgjeçi*), *[[Priesthood (Eastern Orthodox Church)|Pop]]* *Shyti*, *Miho Koleci*, *Gjergji Varsaqi*, *Nikolla Lopësi*, *Lekë Shoku*, *Gjergj Teraku*, *Marko* บุตรของ *Papa Nikolla*, *Niko Stani*, *Kojo Bogdishi*, *Gjergj Pazajiti*, *Petko Vllahu*, *Petko Martini*, *Petko Krakoviqi*, *Gjure Radeci*, *Petko Disini*, *Tutko Gërdi*, *Petër Duldini*, และ *Mihal Paniçeri*

## อ้างอิง
แท ย็อง-โฮ

**แท ย็อง-โฮ** ( ; เกิด 25 กรกฎาคม ค.ศ. 1962) หรือรู้จักกันตามนามแฝงว่า **แท กู-มิน** () เป็นนักการเมืองชาวเกาหลีใต้ที่เกิดในเกาหลีเหนือและอดีตทูตที่ดำรงตำแหน่งสมาชิกสมัชชาแห่งชาติประจำเขตคังนัมของกรุงโซล หลังศึกษาต่างประเทศที่ปักกิ่ง ประเทศจีนเป็นเวลา 10 ปี เขากลายเป็นรองเอกอัครราชทูตเกาหลีเหนือประจำสหราชอาณาจักร ก่อนแปรพักตร์ร่วมกับครอบครัวไปยังเกาหลีใต้ใน ค.ศ. 2016 ในเดือนสิงหาคม ค.ศ. 2016 รัฐบาลเกาหลีใต้ยืนยันว่าแทและครอบครัวได้รับการคุ้มกัน

## ผลงาน
*
*

## อ้างอิง

## แหล่งข้อมูลอื่น
*

หมวดหมู่:สมาชิกสมัชชาแห่งชาติ (เกาหลีใต้)
หมวดหมู่:ชาวเกาหลีเหนือในประเทศเดนมาร์ก
หมวดหมู่:ชาวต่างชาติในสหราชอาณาจักร
หมวดหมู่:ผู้แปรพักตร์ชาวเกาหลีเหนือ
หมวดหมู่:ทูตชาวเกาหลีเหนือ
หมวดหมู่:อดีตมาร์กซิสต์
หมวดหมู่:บุคคลจากเปียงยาง
หมวดหมู่:ชาวเกาหลีใต้ที่มีต้นตอจากเกาหลีเหนือ
โยเฮ ฮามาดะ

**โยเฮ ฮามาดะ** (, เกิด 9 พฤษภาคม) เป็นนักพากย์ชาวญี่ปุ่น เกิดที่จังหวัดคานางาวะ สังกัดค่ายอาตส์วิชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์ชายชาวญี่ปุ่น
แอลเลน กินส์เบิร์ก

**เออร์วิน แอลเลน กินส์เบิร์ก** (;  ; 3 มิถุนายน ค.ศ. 1926&nbsp;– 5 เมษายน ค.ศ. 1997) เป็นกวีและนักเขียนชาวอเมริกัน ในช่วงที่เป็นนักศึกษาที่มหาวิทยาลัยโคลัมเบีย ใน ค.ศ. 1940 เขาเริ่มคบเพื่อนอย่างลูเซียน คาร์, วิลเลียม เอส. เบอร์โรส์และแจ็ก เครูแอ็ก ซึ่งถือเป็นแกนหลักของคนรุ่นบีต เขาต่อต้านอย่างแข็งกร้าวกับแสนยนิยม วัตถุนิยมทางเศรษฐกิจ และการกดขี่ทางเพศและเขายังได้นำเอาแง่มุมต่าง ๆ ของวัฒนธรรมต่อต้านนี้มาใช้กับมุมมองของเขาเกี่ยวกับยาเสพติด เพศ พหุวัฒนธรรมนิยม ความเป็นปฏิปักษ์ต่ออำมาตยาธิปไตยและความเปิดกว้างต่อศาสนาตะวันออก

กินเบิร์กเป็นที่รู้จักจากบทกวีเรื่อง "Howl" โดยประณามสิ่งที่เขาเห็นว่าเป็นพลังทำลายล้างของระบบทุนนิยมและการคล้อยตามในสหรัฐอเมริกา ตำรวจซานฟรานซิสโกและศุลกากรของสหรัฐได้ยึดสำเนาของบทกวี "Howl" ในปี 1956 และการพิจารณาคดีอนาจารในปี 1957 ได้รับความสนใจอย่างกว้างขวางเนื่องจากภาษาของบทกวีและคำบรรยายเกี่ยวกับเซ็กส์ระหว่างชายหญิงและชายรักชายในช่วงเวลาที่กฎหมายการร่วมประเวณีทางทวารหนัก ทำให้การร่วมเพศระหว่างชายกับชายรักชายกลายเป็นอาชญากรรมในทุก ๆ รัฐ

## อ้างอิง

หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:นักเคลื่อนไหวสิทธิกลุ่มบุคคลที่มีความหลากหลายทางเพศจากสหรัฐ
หมวดหมู่:บุคคลที่เสียชีวิตในปี พ.ศ. 2540
หมวดหมู่:บุคคลที่เกิดในปี พ.ศ. 2469
หมวดหมู่:นักเขียนชาวอเมริกัน
วากานะ โควากะ

**วากานะ โควากะ** (, เกิด 20 พฤศจิกายน) เป็นนักพากย์หญิงชาวญี่ปุ่น เกิดที่จังหวัดโอกายามะ สังกัดค่ายสเตย์ลัก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
มารุต โรจนาปิยาวงศ์

**มารุต โรจนาปิยาวงศ์** (เกิด 4 กันยายน พ.ศ. 2485) อดีตสมาชิกวุฒิสภาจังหวัดนครนายก อดีตประธานสภาองค์การบริหารส่วนจังหวัดนครนายก

## ประวัติ
มารุต เกิดเมื่อวันที่ 4 กันยายน พ.ศ. 2485 ในจังหวัดนครนายก เป็นหนึ่งในบุตรเก้าคนของนายเต็กอี่และนางกิมฮวย แซ่โจว ด้านครอบครัวสมรสกับนางสุวิมล โรจนาปิยาวงศ์ หนึ่งในบุตรของเขาคือณรงค์ศักดิ์ โรจนาปิยาวงศ์ อดีตรองนายกองค์การบริหารส่วนจังหวัดนครนายก

สำเร็จการศึกษาระดับปริญญาตรี คณะศิลปศาสตรบัณฑิต จากมหาวิทยาลัยราชภัฏวไลยอลงกรณ์

## การทำงาน
มารุต รับราชการเป็นเจ้าหน้าที่กองทะเบียนจังหวัดนครนายก ในสังกัดกระทรวงมหาดไทย นอกจากนี้เขายังได้ทำธุรกิจขายวัสดุก่อสร้างในนามห้างหุ้นส่วนจำกัด โรจนาก่อสร้าง ซึ่งเป็นธุรกิจครอบครัว

มารุต เข้าสู่วงการการเมืองด้วยการดำรงตำแหน่งสมาชิกสภาจังหวัดนครนายก และต่อมาได้รับเลือกให้ดำรงตำแหน่งประธานสภาจังหวัดนครนายกและประธานสภาองค์การบริหารส่วนจังหวัดนครนายก ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เขาได้ลงสมัครและชนะการเลือกตั้ง ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เขาได้ลงสมัครอีกครั้งและได้รับเลือกตั้งเป็นสมัยที่ 2 แต่สมาชิกวุฒิสภาชุดที่ 11 ดำรงตำแหน่งไปไม่นานก็ต้องพ้นจากตำแหน่งตามประกาศคณะรักษาความสงบแห่งชาติ ที่ 30/2557 จากนั้นมารุตได้กลับมาทำงานการเมืองในระดับจังหวัดอีกครั้งโดยได้รับการแต่งตั้งให้เป็นที่ปรึกษากิตติมศักดิ์นายกองค์การบริหารส่วนจังหวัดนครนายก ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับการสนับสนุนจากนายสัญญา บุญ-หลง (บุตรชายของนายเดช บุญ-หลง) นายกองค์การบริหารส่วนจังหวัดนครนายกในขณะนั้น ให้ลงสมัครแทนตนที่กำลังจะหมดวาระ มารุตจึงลงสมัครรับเลือกตั้งแต่ไม่ได้รับเลือก โดยได้คะแนนเป็นลำดับที่ 2 แพ้ให้กับนายจักรพันธ์ จินตนาพากานนท์

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดนครนายก
หมวดหมู่:สมาชิกวุฒิสภาจังหวัดนครนายก
การคล้อยตาม

**การคล้อยตาม** () คือการที่บุคคลปรับทัศนคติ ความเชื่อ และพฤติกรรมของตนให้เข้ากับบรรทัดฐานของกลุ่มทางสังคม ด้านการเมืองหรือการมีความคิดเหมือนกัน บรรทัดฐาน คือกฎเฉพาะที่ไม่ได้เขียนไว้ แต่เป็นแนวทางที่กลุ่มคนใช้ร่วมกันเพื่อกำกับการมีปฏิสัมพันธ์ซึ่งกันและกัน  ผู้คนมักคล้อยตามสังคม มากกว่าที่จะทำตามความต้องการส่วนตัว บางครั้งการเดินตามเส้นทางที่มีคนปูไว้แล้วนั้นง่ายกว่าการสร้างเส้นทางใหม่ขึ้นมาเอง ด้วยเหตุนี้ ความสอดคล้องกับกลุ่มจึงมักเกิดขึ้นจากการสื่อสารระหว่างกันในกลุ่ม แนวโน้มของการคล้อยตามนี้สามารถเกิดขึ้นได้ทั้งในกลุ่มเล็ก ๆ และในระดับสังคมโดยรวม ซึ่งอาจเป็นผลมาจากอิทธิพลที่แฝงอยู่โดยไม่รู้ตัว (เช่น สภาพจิตใจที่ถูกโน้มน้าวไว้ก่อนแล้ว) หรือจากแรงกดดันทางสังคมที่ชัดเจนและตรงไปตรงมา การคล้อยตามอาจเกิดขึ้นแม้ในเวลาที่มีผู้อื่นอยู่ร่วมด้วย หรือแม้แต่เมื่อตัวบุคคลอยู่คนเดียว เช่น คนเรามักจะปฏิบัติตามบรรทัดฐานทางสังคมเมื่อต้องกินอาหารหรือดูโทรทัศน์ แม้ในเวลาที่อยู่คนเดียวก็ตาม

## ประเภทของการคล้อยตาม

* **การคล้อยตามเชิงข้อมูล (Informational conformity)**   เกิดจากความเชื่อว่ากลุ่มมีข้อมูลที่ถูกต้องกว่า

* **การคล้อยตามเชิงบรรทัดฐาน (Normative conformity)**   เกิดจากความต้องการได้รับการยอมรับหรือหลีกเลี่ยงการถูกปฏิเสธ

## งานทดลองสำคัญ

* การทดลองของโซโลมอน แอช (Asch conformity experiments)

## อ้างอิง

หมวดหมู่:อิทธิพลทางสังคม
หมวดหมู่:กระบวนการกลุ่ม
หมวดหมู่:การคล้อยตาม
พญาไชยกร

**พญาไชยกร** หรือ **พระยาไชยกร** สันนิษฐานว่าอาจเป็นนามของผู้สร้างหรือนามของประติมากรรมบุคคลรูปเหมือนเจ้าของปราสาทหรือผู้สร้างปราสาทเมืองสิงห์และน่าจะเป็นบุคคลในเมืองสิงห์ที่ได้รับแต่งตั้งให้เป็นผู้ปกครองหรือเจ้าเมืองปกครองกลุ่มชนที่อาศัยอยู่บริเวณปราสาทเมืองสิงห์รวมถึงกลุ่มชนที่ใช้ภาษาไทย โดยพิจารณาจากพระราโชบายการปกครองในสมัยพระเจ้าชัยวรมันที่ 7 ซึ่งแผ่อิทธิพลจากอาณาจักรขอมเมืองพระนครเข้ามาถึงบริเวณดินแดนแห่งนี้อันเป็นที่ตั้งของประเทศไทยในปัจจุบัน

## การค้นพบ
นาม *พญาไชยกร* เป็นภาษาไทยสมัยพุทธศตวรรษที่ 18 ปรากฏที่ขอบแท่นฐานประติมากรรมบุคคล จารึกปราสาทเมืองสิงห์ (กจ.4) อายุพุทธศตวรรษที่ 18 อักษรขอม ภาษาไทย โดยระพีศักดิ์ ชัชวาลย์ หัวหน้าโครงการอุทยาทประวัติศาสตร์เมืองสิงห์ จังหวัดกาญจนบุรี เมื่อวันที่ 4 พฤษภาคม พ.ศ. 2521 ก่องแก้ว วีระประจักษ์ กรมศิลปากร ถอดคำจารึกได้ว่า "*พฺรญาไชยกร*" อ่านเป็นคำไทยว่า พญาไชยกร หรือพระยาไชยกร ปัจจุบันรูปประติมากรรมบุคคลพลัดหายไปจากฐานแล้ว

## ในวัฒนธรรมสมัยนิยม
* วรรณกรรมไทยเรื่อง *[[ลูกทาส]]* ปรากฏตัวละครชื่อพระยาไชยกร (ไชยากร) ต่อมีการนำไปสร้างเป็นละครโทรทัศน์ มีนักแสดงรับบทพระยาไชยกรหลายบุคคล

## ดูเพิ่ม
* อุทยานประวัติศาสตร์เมืองสิงห์

## อ้างอิง
ติเลาราโกฏ

**ติเลาราโกฏ** (; Tilaurakot) เป็นย่านและแหล่งโบราณคดีในเทศบาลกบิลพัสดุ์ อำเภอกบิลพัสดุ์ จังหวัดลุมพินี ทางตอนใต้ของประเทศเนปาล อดีตพื้นที่คณะกรรมการพัฒนาหมู่บ้าน มีประชากรตามสำมะโนปี 1991 อยู่ที่ 5684 คน 944 หชังคาเรือน ติเลาราโกฏตั้งอยู่บนฝั่งของแม่น้ำพนาคงคา
 ตั้งอยู่ห่างไป  จากมายาเทวีมหามนเทียรในลุมพินีวัน และ  ทางใต้ของนิคาลีสาคร 

เป็นที่ตั้งข้อสันนิษฐานว่าติเลาราโกฏอาจเป็นนครโบราณกบิลพัสดุ์ในสมัยศากยะ ที่ซึ่งมีความสำคัญในพุทธประวัติของพระโคตมพุทธเจ้า รัฐบาลเนปาลขึ้นทะเบียนแหล่งโบราณคดีที่ติเลาราโกฏเป็นแหล่งมรดกโลกเบื้องต้นกับยูเนสโกในปี 1996 ในชื่อ ติเลาราโกฏ ซากโบราณคดีของอดีตอาณาจักรโบราณศกายะ

แหล่งโบราณคดีนี้ถือเป็นหนึ่งในซากนครโบราณยุคแรก ๆ ที่มีสภาพดีที่สุดในเอเชียใต้

## อ้างอิง

หมวดหมู่:รัฐลุมพินี
หมวดหมู่:แหล่งโบราณคดีในประเทศเนปาล
หมวดหมู่:สถานที่แสวงบุญของชาวพุทธในดินแดนพุทธภูมิ
โอเดกาเกะ โคซาเมะ

เป็นซีรีส์มังงะญี่ปุ่น เขียนและวาดภาพโดย Penguin Box ตีพิมพ์ครั้งแรกในรูปแบบเว็บมังงะบนทวิตเตอร์ ในเดือนมิถุนายน พ.ศ. 2564 และต่อมาได้รับการนำไปตีพิมพ์โดยคาโดกาวะคอร์ปอเรชั่น และเอ็นเตอร์เบรน จากนั้นจึงเริ่มตีพิมพ์ในนิตยสาร *อาโอกิชิ* ของตนในเดือนตุลาคมของปีเดียวกัน ซีรีส์นี้ได้รับการรวบรวมเป็นเล่มทังโกบง จำนวน 7 เล่มโดย Chukei Publishing เมื่อเดือนมิถุนายน พ.ศ. 2567 โดยออริจินัลเน็ตแอนิเมชัน (โอเอ็นเอ) โดยสตูดิโอเอ็งงิ ได้รับการเผยแพร่บนยูทูบ ตั้งแต่เดือนสิงหาคม พ.ศ. 2566 ถึงเดือนพฤษภาคม พ.ศ. 2567 ภาพยนตร์อนิเมะที่มีชื่อว่า *เอกะ โอเดกาเกะ โคซาเมะ: โทไก โนะ โอโทโมดาจิ* ซึ่งผลิตโดยเอ็งงิ ออกฉายในญี่ปุ่นในวันที่ 22 สิงหาคม พ.ศ. 2568 โดยฤดูกาลที่สองมีกำหนดออกอากาศในเดือนเมษายน พ.ศ. 2569

## ตัวละคร
;
:
;
:
;
:
;
:
;
:
;
:
;
:
;พี่ใหญ่พนักงานเงินเดือน
:
;คุณบาร์เทนเดอร์
:
;คุณโฮสต์
:
;ช่างภาพหญิง
:
;มานาบุ
:
;นางแบบสาว
:
;คุณปู่
:
;เจ้าของกิจการ
:
;คุณโดเบล
:

## สื่อ
### มังงะ

### อนิเมะ
มีการประกาศสร้างเป็นอนิเมะเมื่อวันที่ 25 พฤษภาคม พ.ศ. 2566 ซีรีส์ออริจินัลเน็ตแอนิเมชัน (โอเอ็นเอ) ผลิตโดยสตูดิโอเอ็งงิ และกำกับโดยมารินะ มากิ, เขียนบทและควบคุมดูแลโดยฮิโรอากิ นางาชิมะ ออกแบบตัวละครโดยอาริซะ โยชิอิ และแต่งเพลงประกอบที่คาโดกาวะคอร์ปอเรชั่นโดยโยชิอากิ ฟูจิซาวะ เริ่มเผยแพร่บนยูทูบ ตั้งแต่วันที่ 1 สิงหาคม พ.ศ. 2566 ถึง 10 พฤษภาคม พ.ศ. 2567 เพลงประกอบอนิเมะเรื่องนี้คือ "โยริมิจิ" โดย คานะ ฮานาซาวะ

มีการประกาศโปรเจ็กต์อนิเมะเรื่องใหม่หลังจากตอนจบของซีรีส์เมื่อวันที่ 10 พฤษภาคม พ.ศ. 2567 ต่อมาได้มีการเปิดเผยว่าเป็นภาพยนตร์ที่ เอ็งงิ เป็นผู้ผลิตอีกครั้งและกำกับโดย จิฮิโระ คูมาโนะ โดยมีฮิโรอากิ นางาชิมะ กลับมาเขียนบทเช่นเดิม ออกแบบตัวละครโดย อายูมิ ทาเกอูจิ และโยชิอากิ ฟูจิซาวะ กลับมาแต่งเพลงประกอบ อีกครั้ง โดยเข้าฉายในโรงภาพยนตร์ญี่ปุ่นในวันที่ 22 สิงหาคม พ.ศ. 2568 เพลงประกอบภาพยนตร์เรื่องนี้คือ "โยริมิจิ" ขับร้องโดย Lozareena

มีการประกาศสร้างฤดูกาลที่สองเมื่อวันที่ 18 ธันวาคม พ.ศ. 2568 ซึ่งนักพากย์และทีมงานจากภาพยนตร์จะกลับมารับบทเดิม โดยมีกำหนดออกอากาศในเดือนเมษายน พ.ศ. 2569

## อ้างอิง

## แหล่งข้อมูลอื่น
*เว็บไซต์ทางการของมังงะ 
*เว็บไซต์ทางการของอนิเมะ 
*

หมวดหมู่:เว็บคอมิกที่ได้รับการตีพิมพ์
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวเซเน็ง
หมวดหมู่:แฟรนไชส์ของคาโดกาวะโดวังโงะ
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะโอเอ็นเอในปี พ.ศ. 2566
ดาเรนิโมะฮาตาเซไนโยะ

***ดาเรนิโมะฮาตาเซไนโยะ*** () เป็นซิงเกิลภาษาญี่ปุ่นที่ 5 (นับเป็นที่ 4) โดยทูเอเอ็ม บอยแบนด์สัญชาติเกาหลีใต้ เผยแพร่ในวันที่ 5 ธันวาคม ค.ศ. 2012 ในสามฉบับที่ต่างกัน

แทร็กนี้เป็นซิงเกิลญี่ปุ่นต้นฉบับที่สอง

## รายการ

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ทางการญี่ปุ่น
ปุษปคิริวิหาร

**ปุษปคิริ** (โอริยา: ପୁଷ୍ପଗିରି) เป็นมหาวิหารพุทธโบราณตั้งอยู่บนเนินเขาลางคุริ ในอำเภอยาชปุระ รัฐโอฑิศา ประเทศอินเดีย ปรากฏหลักฐานการกล่าวถึงในบันทึกของภิกษุเสวียนจั้ง () และในเอกสารทางประวัติศาสตร์อื่น ๆ แหล่งโบราณคดีที่ปุษปคิริประกอบด้วยสิ่งปลูกสร้างมากมาย ตลอดจนสถูป โบราณวัตถุ และประติมากรรม การขุดค้นบนเขาลางคุริระหว่างปี 1996-2006 นำไปสู่การค้นพบหลักฐานจารึกที่บรรยายแหล่งนี้ว่ามีชื่อ *ปุษฺป สภรฺ คิริย* จึงเชื่อว่าเป็นสถานที่เดียวกับปุษปคิริวิหารในบันทึกโบราณ ปัจจุบันแหล่งโบราณคดีที่ลางคุริเปิดเป็นสถานที่ท่องเที่ยว และถือเป็นสถานที่ในการศึกษาค้นคว้าทางโบราณคดี

การที่ภิกษุเสียนจ้างเดินทางจาริกมาที่นี่ในอดีตบ่งบอกว่าปุษปคิริเป็นพุทธศาสนสถานสำคัญในอินเดียโบราณ และเชื่อว่าเป็นแหล่งศึกษาศาสนาพุทธที่สำคัญ เช่นเดียวกับทั้งนาลันทา, วิกรมศิลา, โอทันตปุรี, ตักษศิลา และ วัลลภี มียุคสมัยรุ่งเรืองระหว่างคริสต์ศตวรรษที่ 3-11 ในบันทึกของภิกษุเสวียนจ้าง บรรยายไว้ว่าได้เดินทางมายังสังฆารามนามว่า *Pu-se-p'o-k'i-li* ตั้งอยู่ทางใต้ของอินเดีย นักวิชาการเช่น สตานีสลัส ยูเลียน และ ซามูเอล บีล ฟื้นสภาพการจัดเรียงชื่อจาก *Pu-se-po-k'i-li* ว่าตรงกับ "ปุษปคิริ" ซึ่งตั้งอยู่ในดินแดน *โอตะ* หรือ "อุทระ" ซึ่งตรงกับอาณาจักรโอทระ ปัจจุบันคือรัฐโอริสาในประเทศอินเดีย

## อ้างอิง

หมวดหมู่:แหล่งโบราณคดีในประเทศอินเดีย
หมวดหมู่:วัดในประเทศอินเดีย
หมวดหมู่:รัฐโอฑิศา
หมวดหมู่:สถานที่แสวงบุญของชาวพุทธในดินแดนพุทธภูมิ
หินอัคนีมวลไพศาล

[thumb| ฮาล์ฟโดมใน[อุทยานแห่งชาติโยเซมิตี ]]
**หินอัคนีมวลไพศาล** (; ) คือ หินอัคนีแทรกซอนขนาดใหญ่ (เรียกอีกอย่างว่า หินอัคนีระดับลึก) ที่มีพื้นที่ใหญ่กว่า 100 ตารางกิโลเมตร ที่เกิดขึ้นจากหินหนืดที่เย็นตัวลงในส่วนลึกของเปลือกโลก โดยทั่วไปแล้วหินอัคนีมวลไพศาลมักประกอบด้วยหินประเภทหินเฟลสิกหรือหินชนิดเป็นกลาง เช่น หินแกรนิต ควอตซ์มอนโซไนต์ หรือหินไดออไรต์

## อ้างอิง

หมวดหมู่:หินอัคนี
นกติ๊ดใหญ่

**นกติ๊ดใหญ่** (; ชื่อวิทยาศาสตร์: *Parus major*) เป็นนกเกาะคอนชนิดหนึ่งในวงศ์นกติ๊ด (Paridae) พบได้อย่างแพร่หลายและทั่วไปในทวีปยุโรป ตะวันออกกลาง เอเชียกลาง และทางตะวันออกของเขตพาลีอาร์กติกจนถึงแม่น้ำอามูร์ รวมถึงทางใต้ของแอฟริกาเหนือ โดยทั่วไปชนิดนี้มักอาศัยอยู่ตามพื้นที่ป่าทุกประเภท และมักไม่อพยพย้ายถิ่น เว้นแต่ในฤดูหนาวที่รุนแรง กระทั่งปี 2005 นกชนิดนี้มีการจัดกลุ่มรวมกับนกชนิดย่อยอื่น ๆ หลายชนิด แต่จากการศึกษาทางดีเอ็นเอ พบว่านกชนิดย่อยเหล่านั้นมีความแตกต่างกันอย่างชัดเจนจากนกติ๊ดใหญ่ จึงมีการแยกออกเป็น 2 ชนิดใหม่ ได้แก่ นกติ๊ดหลังเทาหรือนกติ๊ดแก้มขาว (*Parus cinereus*) พบในเอเชียใต้ และนกติ๊ดหลังสีไพล (*Parus minor*) พบในเอเชียตะวันออก แต่นกติ๊ดใหญ่ยังคงเป็นชนิดที่พบได้อย่างแพร่หลายที่สุดในสกุล *Parus*

นกติ๊ดใหญ่เป็นนกที่มีลักษณะเด่นชัด โดยที่หัวและคอมีสีดำ แก้มสีขาวเด่นชัด ส่วนหลังมีสีเขียวมะกอก และส่วนท้องมีสีเหลือง ลักษณะเหล่านี้อาจมีความแตกต่างกันเล็กน้อยในแต่ละชนิดย่อย ในช่วงฤดูร้อน นกชนิดเป็นนกที่กินแมลงเป็นหลัก แต่ในช่วงฤดูหนาวจะกินอาหารหลากหลายมากขึ้น รวมถึงสัตว์อื่น เช่น ค้างคาวขนาดเล็กที่จำศีลอยู่ด้วย เช่นเดียวกับนกติ๊ดชนิดอื่น นกติ๊ดใหญ่เป็นนกที่ทำรังในโพรง โดยปกติจะทำรังในโพรงไม้ เพศเมียจะออกไข่ประมาณ 12 ฟอง และเป็นฝ่ายฟักไข่เพียงลำพัง อย่างไรก็ตาม พ่อและแม่นกจะช่วยกันเลี้ยงลูกนกทั้งคู่ ในแต่ละปี และมักจะเลี้ยงลูกได้สองครอก ซึ่งรังของนกอาจถูกล่าโดยนกหัวขวาน กระรอก หรือเพียงพอน และอาจถูกรบกวนโดยหมัด ส่วนพ่อและแม่นกอาจเป็นเหยื่อของเหยี่ยวนกเขา นกติ๊ดใหญ่สามารถปรับตัวได้ดีต่อการเปลี่ยนแปลงของสิ่งแวดล้อมที่มนุษยสร้างขึ้น และเป็นนกที่พบเห็นได้บ่อยในสวนและสวนสาธารณะในเมือง นอกจากนี้ยังมีความสำคัญต่อการศึกษาชนิดในสาขาปักษีวิทยาอีกด้วย

## อนุกรมวิธาน
นกติ๊ดใหญ่ได้รับการบรรยายและตั้งชื่อวิทยาศาสตร์ในชื่อปัจจุบันโดยคอล ลินเนียในปี 1758 ในหนังสือ *Systema Naturae* ฉบับตีพิมพ์ครั้งที่ 10 ชื่อวิทยาศาสตร์มาจากภาษาละติน *parus* หมายถึง "นกติ๊ด" และ *maior* หมายถึง "ใหญ่กว่า" ฟรานซิส วิลลัฟบี (Francis Willughby) เคยใช้ชื่อนี้มาแล้วในศตวรรษที่ 17

## เชิงอรรถและอ้างอิง

## แหล่งข้อมูลอื่น

*
* RSPB page
* Song sample
* BBC fact file
* Ageing and sexing (PDF; 2.5 MB) by Javier Blasco-Zumeta & Gerd-Michael Heinze 
* Feathers of great tit (''Parus major'') 
* Great tit videos, photos & sounds on the Internet Bird Collection
* Titbox and the jay - video

หมวดหมู่:นกที่พบในทวีปยูเรเชีย
โอฮานา

**โอฮานา** () เป็นคำภาษาฮาวายที่มีความหมายว่า "ครอบครัว" (มีความหมายที่ครอบคลุมถึงการเป็นครอบครัวทางสายเลือด การรับเลี้ยง หรือการเป็นครอบครัวโดยสมัครใจ) คำนี้เป็นคำร่วมเชื้อสายกับคำในภาษามาวรีว่า  ที่มีความหมายว่า "รัง" รากศัพท์  หมายถึงรากหรือหัวของ  หรือเผือก (อาหารหลักในฮาวาย) ซึ่งชาวฮาวายพื้นเมืองถือว่าเป็นบรรพบุรุษทางจักรวาลวิทยา

ในภาษาเฉพาะวงการอสังหาริมทรัพย์ของฮาวายร่วมสมัย คำว่า " unit"  เป็นห้องชุดรอง (secondary suite) ประเภทหนึ่ง  เป็นส่วนหนึ่งของบ้านหรือโครงสร้างแยกบนพื้นที่เดียวกัน ซึ่งอาจเป็นที่อยู่ของเครือญาติ แต่ไม่สามารถให้เช่าแก่บุคคลทั่วไปได้ 

## ในวัฒนธรรมประชานิยม

คำว่า "โอฮานา" ถูกอ้างถึงในภาพยนตร์ของดิสนีย์เมื่อ ค.ศ. 2002 เรื่อง *[[ลีโล่ แอนด์ สติทช์ อะโลฮ่า..เพื่อนฮาข้ามจักรวาล]]* (*Lilo & Stitch*) และถูกอ้างถึงตลอดแฟรนไชส์ ("โอฮานาแปลว่าครอบครัว ครอบครัวแปลว่าเราจะไม่ทอดทิ้งใครเด็ดขาด-หรือลืมกัน")

## อ้างอิง

## บรรณานุกรม
* 
* City & County of Honolulu 2003.  *Land Use Ordinance*
* 
* 
* 

หมวดหมู่:วัฒนธรรมฮาวาย
หมวดหมู่:คำและวลีภาษาฮาวาย
ผีใช้ได้ค่ะ

***ผีใช้ได้ค่ะ*** () เป็นภาพยนตร์ แฟนตาซีสุขนาฏกรรมมืด ใน พ.ศ. 2568 กำกับและเขียนบทโดย รัชฏ์ภูมิ บุญบัญชาโชค นำแสดงโดย ดาวิกา โฮร์เน่, วิศรุต หิมรัตน์, อาภาศิริ นิติพน, วัลลภ รุ่งกำจัด และวิศรุต หอมหวน เป็นการร่วมผลิตระหว่างไทย ฝรั่งเศส สิงคโปร์ และเยอรมนี

ภาพยนตร์เรื่องนี้มีการฉายรอบปฐมทัศน์โลกที่เทศกาลภาพยนตร์กาน เมื่อวันที่ 17 พฤษภาคม พ.ศ. 2568 โดยได้รับรางวัลกรังด์ปรีซ์ในสายการประกวดคริติกส์วีก นับเป็นภาพยนตร์ไทยเรื่องแรกที่ได้รับรางวัลดังกล่าว ต่อมาในเดือนสิงหาคมปีเดียวกัน สมาพันธ์สมาคมภาพยนตร์แห่งชาติ ได้เลือกภาพยนตร์เรื่องนี้เป็นตัวแทนภาพยนตร์ไทยเข้าชิงรางวัลออสการ์ ครั้งที่ 98 ในสาขาภาพยนตร์นานาชาติยอดเยี่ยม

## บทนำ
หลังจากเสียชีวิตด้วยโรคทางเดินหายใจ วิญญาณของภรรยาได้เข้าสิงเครื่องดูดฝุ่นเพื่อปกป้องสามีของเธอเมื่อเขาเริ่มแสดงอาการเดียวกัน

## นักแสดง
* ดาวิกา โฮร์เน่ รับบท แนท
* วิศรุต หิมรัตน์ รับบท มาร์ช
* อาภาศิริ นิติพน รับบท สุมาลย์
* วัลลภ รุ่งกำจัด รับบท ครอง
* วิศรุต หอมหวน รับบทเป็น กะเทยวิชาการ

## การผลิต
โครงการสร้างภาพยนตร์เรื่องนี้เข้าร่วมในโครงการโอเพนดอส์ของเทศกาลภาพยนตร์โลกาโนใน พ.ศ. 2564 ซึ่งได้รับรางวัลสูงสุดและได้รับเงินสนับสนุนการผลิตจำนวน 35,000 ฟรังก์สวิส ในเดือนตุลาคมปีถัดมา โครงการนี้ได้รับการประกาศให้เป็นส่วนหนึ่งของแผนงานของบริษัทผลิตภาพยนตร์โมโมฟิล์มของสิงคโปร์ ในเดือนพฤษภาคม พ.ศ. 2566 มีรายงานว่าบริษัทผลิตภาพยนตร์ฝรั่งเศส Haut Les Mains จะร่วมผลิตภาพยนตร์เรื่องนี้ ในเดือนกรกฎาคมปีเดียวกันโครงการได้รับเลือกให้เป็นหนึ่งในผู้รับทุน Hubert Bals Fund +Europe: Minority Co-production Support ในเทศกาลภาพยนตร์นานาชาติรอตเทอร์ดัม สี่เดือนถัดมาได้รับเงินสนับสนุนการผลิตจำนวน 35,000 ยูโรจากกองทุนภาพยนตร์โลกของเบอร์ลินาเล นอกจากนี้ยังได้รับทุนสนับสนุนในขั้นตอนหลังการถ่ายทำบางส่วนจาก กรมส่งเสริมวัฒนธรรม กระทรวงวัฒนธรรม

## การเผยแพร่
*ผีใช้ได้ค่ะ* ฉายรอบปฐมทัศน์โลกเมื่อวันที่ 17 พฤษภาคม พ.ศ. 2568 ในเทศกาลภาพยนตร์กาน 2025 ส่วนของสัปดาห์นักวิจารณ์ หรือคริติกส์วีก ภาพยนตร์ชนะเลิศรางวัลกรังด์ปรีซ์ในกลุ่มภาพยนตร์ดังกล่าว ก่อนหน้านั้นในเดือนเมษายนปีเดียวกัน Best Friend Forever ได้ซื้อลิขสิทธิ์ภาพยนตร์นี้เพื่อออกฉายในระดับนานาชาติ

ภาพยนตร์มีกำหนดฉายในโรงภาพยนตร์ของประเทศไทยตั้งแต่วันที่ 28 สิงหาคม พ.ศ. 2568 จัดจำหน่ายโดย Common Move และเอาท์ออฟเดอะบ็อกซ์ บาย จีดีเอช 

## รางวัล

## อ้างอิง

## แหล่งข้อมูลอื่น

* 
หมวดหมู่:ภาพยนตร์ตลกไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์สุขนาฏกรรมมืด
หมวดหมู่:ภาพยนตร์เปิดตัวผู้กำกับในปี พ.ศ. 2568
สมเด็จพระธรรมลิขิต (แก อุก)

**สมเด็จพระธรรมลิขิต (แก อุก)** (เขมร:  សមេ្តចព្រះធម្មលិខិត) (พ.ศ. 2395 - พ.ศ. 2480) ดำรงสมณศักดิ์เป็นสมเด็จพระสังฆราชฝ่ายคณะมหานิกายแห่งราชอาณาจักรกัมพูชา พระองค์ที่ 2

## พระประวัติ
ณ บ้านกรอว์เขียว อำเภอพญาเลอ จังหวัดกันดาล พระบิดาทรงพระนามว่า **เก** พระมารดาทรงพระนามว่า **มา** และทรงเป็นหลานของ***สมเด็จเจ้าฟ้าปก*** เมื่อทรงมีพระชนมายุ 10 พรรษา ในปีวอก ตรีศก พุทธศักราช 2404 พระบิดามารดาได้นำไปฝากเรียนหนังสือที่วัดรัมดูล อำเภออุดงค์ จังหวัดกำปงสปือ ภายใต้การอุปถัมภ์ของ **สมเด็จพระโพธิวงศ์** เมื่อทรงมีพระชนมายุ 15 พรรษา ในปีฉลู สัปตศก พ.ศ. 2409 ทรงผนวชเป็นสามเณร ณ วัดรัมดูล อำเภออุดงค์ จังหวัดกำปงสปือ ต่อมาเมื่อพระชนมายุครบ 22 พรรษา ในปีวอก จัตวาศก พ.ศ. 2416 ได้ทรงอุปสมบทเป็นพระภิกษุ ณ วัดอุณาโลม โดยมี '''สมเด็จพระมหาสังฆราช นิล เตียง''' เป็นพระอุปัชฌาย์ เมื่อมีพระชนมายุ 64 พรรษา ในปีขาล ฉศก พ.ศ. 2458 ได้รับการแต่งตั้งเป็น **พระสังฆนายกสมัชชา (รักษาการ)** ต่อมาเมื่อพระชนมายุ 75 พรรษา ในปีระกา สำเร็จศก พ.ศ. 2472 ทรงได้รับการสถาปนาเป็น **สมเด็จพระธรรมลิขิต สังฆนายก สิริมหาสังฆกิจ แห่งคณะมหานิกาย** และทรงดำรงตำแหน่งพระสังฆนายกเป็นเวลา 15 ปี

## สิ้นพระชนม์
เมื่อทรงมีพระชนมายุ 86 พรรษา ในปีจอ อัฐศก พ.ศ. 2480 (ค.ศ. 1936) สิ้นพระชนม์ เมื่อวันเสาร์ แรม 2 ค่ำ เดือนเจษฐ์ ปีจอ เวลา 20 นาฬิกา 30 นาที ณ วัดอุณาโลม กรุงพนมเปญ

## สมณศักดิ์

* พ.ศ. 2416 เป็น ***พระแก อุก อินฺทตฺเถโร***
* พ.ศ. 2458 เป็น ***พระสังฆนายกสมัชชา (รักษาการแทนสมเด็จพระสังฆราช)*** 
* พ.ศ. 2472 เป็น ***สมเด็จพระธรรมลิขิต สังฆนายก สิริมหาสังฆกิจ''' '''สมเด็จพระสังฆราชแห่งคณะมหานิกาย***

## อ้างอิง
รักนี้ให้นาย

**รักนี้ให้นาย** เป็นละครโทรทัศน์ไทยแนวดรามาที่เป็นการสร้างใหม่จากละครชายรักชายของญี่ปุ่นเรื่อง *Ossan's Love* นำแสดงโดยพิรพัฒน์ วัฒนเศรษสิริ, สหภาพ วงศ์ราษฎร์ และชาคริต แย้มนาม ออกอากาศทางช่องจีเอ็มเอ็ม 25 ระหว่างวันที่ 6 มกราคม ถึง 24 มีนาคม พ.ศ. 2568

## เรื่องย่อ
เฮง (พิรพัฒน์ วัฒนเศรษสิริ) เป็นที่ปรึกษาด้านอสังหาริมทรัพย์ที่ชีวิตของเขาพลิกผันอย่างสิ้นเชิงเมื่อ ชิชา (พลอยนิรา หิรัญทวีศิลป์) เพื่อนสาวสมัยเด็กสารภาพรักกับเขา ขณะที่ คงเดช (ชาคริต แย้มนาม) เจ้านายกับ โมโม่ (สหภาพ วงศ์ราษฎร์) เพื่อนร่วมบ้านต่างก็ประกาศรักกับเขา ก่อให้เกิดความรักสามเส้าอันวุ่นวาย

## นักแสดงและตัวละคร

## อ้างอิง

หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครชายรักชายไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวชีวิตการทำงานไทย
หมวดหมู่:ละครโทรทัศน์ไทยแนวสุขนาฏกรรม
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
Streptomyces narbonensis

***Streptomyces narbonensis*** เป็นแบคทีเรียชนิดหนึ่งในสกุล *[[Streptomyces]]* ซึ่งพบแยกออกมาจากดินในประเทศฝรั่งเศส *Streptomyces narbonensis* ผลิตนาร์โบมัยซินและโจซามัยซิน

## อ้างอิง

## อ่านเพิ่ม
* 
* 
* 

## แหล่งข้อมูลอื่น
*Type strain of ''Streptomyces narbonensis'' at Bac''Dive'' -  the Bacterial Diversity Metadatabase
คิม โบ-ฮย็อน

**คิม โบ-ฮย็อน** (; 3 ตุลาคม ค.ศ. 1871 – 2 กันยายน ค.ศ. 1955) เป็นเกษตรกรจากจังหวัดพย็องอันใต้ เขาเป็นปู่ฝั่งบิดาของคิม อิล-ซ็อง ผู้ก่อตั้งประเทศเกาหลีเหนือ เป็นทวดของคิม จ็อง-อิล และเป็นเทียดของคิม จ็อง-อึน ผู้นำเกาหลีเหนือคนปัจจุบัน

เขาถูกฝังอยู่ในสุสานผู้พลีชีพปฏิวัติในเกาหลีเหนือ

## ชีวประวัติ
คิม โบ-ฮย็อนเกิดเมื่อ 3 ตุลาคม ค.ศ. 1871 เป็นบุตรชายคนเดียวของคิม อึง-อู เกษตรกรจากมันกย็องแด (17 มิถุนายน ค.ศ. 1848 – 4 ตุลาคม ค.ศ. 1878) คิม อึง-อูเสียชีวิตเมื่ออายุได้สามสิบปี หนึ่งวันหลังวันเกิดปีที่เจ็ดของคิม โบ-ฮย็อน เมื่อไม่มีบิดา คิมจึงไปอาศัยอยู่กับลุง

ในช่วงอายุยี่สิบต้น ๆ โบ-ฮย็อนแต่งงานกับหญิงชื่ออี โบ-อิก ซึ่งอายุน้อยกว่าเขาห้าปี พวกเขามีบุตรสามคนและบุตรีสามคน บุตรที่รู้จักกันดีที่สุดคือคิม ฮย็อง-จิก เพื่อเลี้ยงดูบุตรทั้งหกคน ว่ากันว่าคิมตื่นตั้งแต่รุ่งสางและเดินไปรอบหมู่บ้านเพื่อเก็บปุ๋ยคอก ส่วนในตอนกลางคืน ว่ากันว่าเขาจะบิดเชือกฟาง ทำรองเท้าฟาง และสานเสื่อฟางใต้แสงตะเกียง

คิม อิล-ซ็องอ้างว่าบรรพบุรุษของเขา รวมถึงคิม โบ-ฮย็อน ปู่ของเขาและคิม อึง-อู ทวดของเขา มีส่วนเกี่ยวข้องในอุบัติการณ์เรือเจเนรัลเชอร์แมน ทั้งที่ความจริงแล้วคิม โบ-ฮย็อนยังไม่เกิดจนกระทั่งอีกห้าปีต่อมา เรื่องเล่านี้ซึ่งไม่ถูกโต้แย้งในเกาหลีเหนือ ถูกตั้งคำถามโดยนักวิชาการอิสระในต่างประเทศ เขาดำรงตำแหน่งรองหัวหน้าผู้ให้คำปรึกษาพิเศษอาวุโสของกรมการเกษตรสาธารณรัฐประชาธิปไตยประชาชนเกาหลี หลังเกษียณอย่างเป็นทางการจากตำแหน่งในวันที่ 1 ตุลาคม ค.ศ. 1949 เขาเสียชีวิตเมื่ออายุ 83 ปีใน ค.ศ. 1955

## สิ่งสืบทอด
คิม โบ-ฮย็อนและอี โบ-อิกได้รับยกย่องเป็น "ผู้รักชาติ" โดยคณะกรรมาธิการบรรณาธิการสำหรับชีวประวัติฉบับย่อของคิม อิล-ซ็อง

รูปปั้นเพื่อเป็นเกียรติแก่เขาตั้งอยู่ที่สุสานผู้พลีชีพปฏิวัติ

ใน ค.ศ. 1947 สาธารณรัฐประชาธิปไตยประชาชนเกาหลีก่อตั้งวิทยาลัยเกษตรศาตร์ชื่อ เพื่อเป็นเกียรติแก่เขา

เมื่อ 19 สิงหาคม ค.ศ. 2013 พวงหรีดถูกส่งโดยองค์กรต่าง ๆ ของเกาหลีเหนือไปยังหลุมศพของคิม โบ-ฮย็อนและอี โบ-อิก

## ครอบครัว

* บิดา: คิม อึง-อู (; 17 มิถุนายน ค.ศ. 1848&nbsp;– 4 ตุลาคม ค.ศ. 1878)
** ปู่: คิม ซง-รย็อง (; 1 ธันวาคม ค.ศ. 1810&nbsp;– 12 มีนาคม ค.ศ. 1899)
** ย่า: นา ฮย็อน-จิก (; 4 มีนาคม ค.ศ. 1811&nbsp;– 23 มกราคม ค.ศ. 1897)
* มารดา: คุณนายอี ()
* ภรรยา: อี โบ-อิก (; 31 พฤษภาคม ค.ศ. 1876&nbsp;– 18 ตุลาคม ค.ศ. 1958)
#บุตร: คิม ฮย็อง-จิก (; 10 กรกฎาคม ค.ศ. 1894&nbsp;– 5 มิถุนายน ค.ศ. 1926)
#บุตร: คิม ฮย็อง-นก ()
#บุตร: คิม ฮย็อง-กว็อน (; 4 พฤศจิกายน ค.ศ. 1905&nbsp;– 12 มกราคม ค.ศ. 1936)
#บุตรี: คิม กู-อิล ()
#บุตรี: คิม ฮย็อง-ชิล ()
#บุตรี: คิม ฮย็อง-บก ()

## อ้างอิง

หมวดหมู่:บุคคลที่เกิดในปี พ.ศ. 2414
หมวดหมู่:บุคคลที่เสียชีวิตในปี พ.ศ. 2498
หมวดหมู่:คอมมิวนิสต์เกาหลี
หมวดหมู่:ตระกูลคิม (เกาหลีเหนือ)
หมวดหมู่:บุคคลที่ถูกฝังในสุสานผู้พลีชีพปฏิวัติ
อุมัยยะฮ์ อิบน์ อับด์ชัมส์

**อุมัยยะฮ์ อิบน์ อับด์ชัมส์** () เป็นบรรพบุรุษของสายเลือดเคาะลีฟะฮ์อุมัยยะฮ์ ผู้โต้แย้งที่ต่อต้านอุมัยยะฮ์กล่าวว่าชื่อของเขามาจาก 'ama' คำย่อของคำว่าทาสสาว และแทนที่จะเป็นบุตรโดยชอบธรรมของอับด์ชัมส์ อิบน์ อัลกัลบีอ้างว่าเขาถูกรับเลี้ยง อย่างไรก็ตาม อิบน์ อัลกัลบีถือว่าเป็นผู้รายงานที่ไม่น่าเชื่อถือ

ตระกูลบะนู อุมัยยะฮ์กับราชวงศ์ที่ปกครองรัฐเคาะลีฟะฮ์อุมัยยะฮ์ได้ชื่อมาจากอุมัยยะฮ์ อิบน์ อับด์ชัมส์

อุมัยยะฮ์ขึ้นเป็น (ผู้บัญชาการช่วงสงคราม) ของชาวมักกะฮ์ต่อจากอับด์ชัมส์ ตำแหน่งนี้น่าจะเป็นตำแหน่งทางการเมืองชั่วคราว โดยผู้ดำรงตำแหน่งจะคอยกำกับดูแลกิจการทหารในมักกะฮ์ในช่วงสงครามแทนที่จะเป็นผู้บังคับบัญชาภาคสนามจริง ซึ่งถือเป็นเรื่องที่ดี เนื่องจากราชวงศ์อุมัยยะฮ์ในเวลาต่อมามีชื่อเสียงในด้านทักษะการจัดองค์กรทางการเมืองและการทหารอย่างมาก

หลังมีการชิงดีกับฮาชิม อิบน์ อับด์มะนาฟ ลูกพี่ลูกน้อง ชาวมักกะฮ์เนรเทศอุมัยยะฮ์ อิบน์ อับด์ชัมส์ อิบน์ อับด์มะนาฟไปยังลิแวนต์ (*บิลาดุชชาม*) ซึ่งเขาและลูกหลานของเขาอาศัยอยู่ และตัวเขากลายมาเป็นพ่อค้า ต่อมาสิ่งนี้ช่วยให้มุอาวิยะฮ์ อิบน์ อะบูซุฟยาน อิบน์ ฮัรบ์ อิบน์ อุมัยยะฮ์ หลานชายของเขา สถาปนารัฐเคาะลีฟะฮ์ใหม่ซึ่งมีเมืองหลวงที่ดามัสกัส

บุตรของเขา มีดังนี้:
* อะบูลอาศ
* ฮัรบ์
* Al-'As
* อะบู อัมร์
* Abu al-'Is
* เศาะฟียะฮ์

## อ้างอิง

*https://archive.org/details/nasqurPDF
ที่พำนักของผู้นำเกาหลีเหนือ

มีที่พำนักของผู้นำมากกว่าหนึ่งโหลในเกาหลีเหนือ ตามคำบอกเล่าของอี ย็อง-กุก อดีตองครักษ์ของคิม จ็อง-อิล ที่พำนักหลายแห่งถูกระบุตำแหน่งจากภาพถ่ายดาวเทียม ในโครงการนอร์ทโคเรียอันคัฟเวอร์ด บ้านรยงซ็องเป็นที่พำนักหลักของคิม จ็อง-อึน ที่พำนักทุกแห่งถูกเก็บเป็นความลับโดยรัฐบาลเกาหลีเหนือและมีภาพถ่ายอยู่น้อยมาก

## ดูเพิ่ม

* ที่พำนักอย่างเป็นทางการ
* รถไฟของผู้นำเกาหลีเหนือ
* นอร์ทโคเรียอันคัฟเวอร์ด
* รายชื่อผู้นำประเทศเกาหลีเหนือ
* ทำเนียบฟ้า - สถานที่เทียบเท่าทางใต้ในสาธารณรัฐเกาหลี (เกาหลีใต้)

## อ้างอิง

## แหล่งข้อมูลอื่น
*  – โครงการจัดทำแผนที่เกาหลีเหนืออย่างครอบคลุม
*  – ภาพถ่ายดาวเทียมโดยละเอียดของที่พำนักผู้นำเกาหลีเหนือหกแห่ง

หมวดหมู่:ที่พำนักทางการ
หมวดหมู่:ตระกูลคิม (เกาหลีเหนือ)
หมวดหมู่:รายการที่เกี่ยวข้องกับเกาหลีเหนือ
หมวดหมู่:อาคารที่พักอาศัยในเกาหลีเหนือ
หมวดหมู่:อาคารรัฐบาลในเกาหลีเหนือ
วัดเจริญศรีสุข (จังหวัดชัยภูมิ)

**วัดเจริญศรีสุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกอก อำเภอจัตุรัส จังหวัดชัยภูมิ ที่ดินตั้งวัดมีเนื้อที่ 5 ไร่ 1 งาน 14 ตารางวา โฉนดที่ดินเลขที่ 182  

วัดเจริญศรีสุขสร้างขึ้นเมื่อใด ไม่มีประวัติ เมื่อมีการบวชชาวบ้านจะทำสิมไว้กลางน้ำ ชาวบ้านโนนทองเรียกว่าหนองสิม จนถึงปัจจุบัน แต่สิมในตอนนี้ก็ไม่มีแล้ว ต่อมาได้สร้างโบสถ์ขึ้นมาภายในวัด สำนักงานพระพุทธศาสนาแห่งชาติระบุตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2435 เขตวิสุงคามสีมากว้าง 6.20 เมตร ยาว 13 เมตร

อุโบสถหลังใหม่ของวัดสร้างขึ้นมาแทนอุโบสถหลังเดิมที่มีขนาดเล็กและเริ่มทรุมโทรม วางศิลาฤกษ์เมื่อ พ.ศ. 2543 แล้วเสร็จเมื่อ พ.ศ. 2560 ได้รับวิสุงคามสีมาเมื่อ 1 กันยายน พ.ศ. 2560 ฉลองอุโบสถเมื่อวันที่ 27 ธันวาคม พ.ศ. 2560 ถึง 2 มกราคม  พ.ศ. 2561

อาคารเสนาสนะประกอบด้วยอุโบสถ กว้าง 16.20 เมตร ยาว 13 เมตร สร้างเมื่อ พ.ศ. 2435 เป็นอาคารคอนกรีต ศาลาการเปรียญ กว้าง 13  เมตร ยาว 25 เมตร สร้างเมื่อ พ.ศ. 2525 เป็นอาคารคอนกรีต 2 ชั้น และกุฏิสงฆ์  1 หลังเป็นอาคารไม้

## รายนามเจ้าอาวาส
* หลวงปู่ค่อม
* หลวงปู่หำ เมื่อราว พ.ศ. 2452
* หลวงปู่คำ พ.ศ. 2472
* พระสิงห์ มาภักดี  พ.ศ. 2480
* พระถิน โอภาโส (สุขสิงห์) พ.ศ. 2481
* พระเปรี้ยง ปัญญาปสุทธิโต พ.ศ. 2482–2494
* พระรัง ธิติญาโณ (สังข์ทอง) พ.ศ. 2495–2506
* พระสุรศักดิ์ พุทธธรรมโม (โฮตา) พ.ศ. 2507–2513
* พระอธิการรื่น มุนิจโร (เดชวัน) พ.ศ.2518–2556
* พระมหาบุญทัน ธีรงฺกุโร (จำปาทอง) พ.ศ. 2557– ปัจจุบัน

## อ้างอิง

เจริญศรีสุข
หมวดหมู่:อำเภอจัตุรัส
อูรีมินจกกีรี

***อูรีมินจกกีรี*** () เป็นเว็บไซต์ข่าวที่รัฐบาลเกาหลีเหนือควบคุมดูแล เนื้อหาส่วนใหญ่มาจากสำนักข่าวอื่น ๆ ภายในประเทศ เช่น สำนักข่าวกลางเกาหลี (KCNA) นอกจากบนเว็บไซต์ของตนเองแล้ว อูรีมินจกกีรียังเผยแพร่ข้อมูลผ่านยูทูบ เฟซบุ๊ก ฟลิคเกอร์ ทวิตเตอร์ โยวคู่และอินสตาแกรมกระทั่งพวกเขาได้ลบบัญชีสื่อสังคมของตน เว็บไซต์ทางการของอูรีมินจกกีรีถูกบล็อกในเกาหลีใต้ และบัญชีเฟซบุ๊กและยูทูบของพวกเขาก็ถูกยกเลิกไปแล้วทั้งคู่

## ดูเพิ่ม

*ดีพีอาร์เคทูเดย์
*เนนารา

## อ้างอิง

## แหล่งข้อมูลอื่น
*

หมวดหมู่:องค์การที่ถูกห้ามภายใต้รัฐบัญญัติความมั่นคงแห่งชาติ (เกาหลีใต้)
หมวดหมู่:ชาตินิยมเกาหลี
หมวดหมู่:เว็บไซต์ข่าวเกาหลีเหนือ
น้ำหนักรวมของอากาศยาน

**น้ำหนักรวมของอากาศยาน** () หรือย่อเป็น **AUM** คือน้ำหนักรวมของอากาศยาน ณ เวลาใดเวลาหนึ่ง ทั้งขณะบินหรือขณะอยู่บนพื้น ซึ่งประกอบด้วยน้ำหนักตัวเปล่า บวกกับน้ำหนักสิ่งบรรทุกทั้งหมด ณ เวลานั้น (สิ่งของ, ลูกเรือ, ผู้โดยสาร, น้ำมันเชื้อเพลิง ฯลฯ) ด้วยเหตุนี้ น้ำหนักรวมจะมีค่าเปลี่ยนแปลงตลอดเวลาในยามที่อากาศยานเคลื่อนที่ เนื่องจากปริมาณน้ำมันเชื้อเพลิงที่ลดลง

การควบคุมน้ำหนักรวมจะทำสองครั้งในแต่ละเที่ยวบิน ครั้งแรกคือก่อนขึ้นบิน จะต้องมีการควบคุมน้ำหนักรวมให้มีค่าไม่เกินพิกัด MTOW ครั้งที่สองคือก่อนลงจอด จะมีการควบคุมน้ำหนักรวมให้มีค่าไม่เกินพิกัด MTL

## ดูเพิ่ม
* น้ำหนักตัวเปล่า (empty weight)
* น้ำหนักไม่รวมเชื้อเพลิง (zero-fuel weight)
* น้ำหนักสูงสุดในการขึ้นบิน (maximum takeoff weight)
* น้ำหนักสูงสุดในการลงจอด (maximum landing weight)

## อ้างอิง

หมวดหมู่:การวัดน้ำหนักของอากาศยาน
เอไอสล็อป

"**เอไอสล็อป**" () มักย่อเป็น "**สล็อป**" เป็นคำศัพท์ที่ดูถูกเหยียดหยามสำหรับสื่อคุณภาพต่ำ รวมถึงงานเขียนและภาพ ด้วยการใช้เทคโนโลยีปัญญาประดิษฐ์แบบรู้สร้างที่มีลักษณะขาดความพยายาม ตรรกะ หรือจุดมุ่งหมายโดยธรรมชาติ คำนี้ประดิษฐ์ขึ้นในช่วงคริสต์ทศวรรษ 2020 และมีนัยเชิงลบคล้ายกับ "การสแปม"
 
มีการกำหนดนิยามไว้หลากหลาย เช่น "ความรกทางดิจิทัล", "เนื้อหาตัวเติมที่สร้างโดยเครื่องมือเอไอที่ให้ความสำคัญกับความเร็วและปริมาณมากกว่าสาระและคุณภาพ" และ "เนื้อหาเอไอที่ต่ำหรือไม่เป็นที่ต้องการในโซเชียลมีเดีย งานศิลปะ หนังสือ และยิ่งไปกว่านั้นคือ ในผลการค้นหา"
 
โจนาธาน กิลมอร์ ศาสตราจารย์ด้านปรัชญาที่ มหาวิทยาลัยเมืองแห่งนิวยอร์ก (City University of New York) อธิบายถึง "รูปแบบที่จำเจและสมจริงอย่างเหลือเชื่อ" ของเอไอสล็อปว่าเป็น "สิ่งที่ประมวลผลได้ง่ายมาก"
 
## ดูเพิ่ม
* 
* 
* 
* 
* 
* 
* 
* 
 
## อ้างอิง

 
## แหล่งข้อมูลอื่น
* 
*
รอเบิร์ต บัคเกิล

**รอเบิร์ต บัคเกิล** (; 17 ตุลาคม ค.ศ. 1868 – เมษายน ค.ศ. 1959) เป็นนักฟุตบอลชาวอังกฤษผู้ก่อตั้งสโมสรฟุตบอลฮอตสเปอร์เมื่อสมัยเป็นเด็กนักเรียนในปี ค.ศ. 1882 ซึ่งต่อมากลายเป็นสโมสรฟุตบอลทอตนัมฮอตสเปอร์

## อาชีพ
บัคเกิลเกิดเมื่อวันที่ 17 ตุลาคม ค.ศ. 1868 ที่บ้านเลขที่ 5 ถนนเพนเชิร์สต์ (เดิมเรียกว่าถนนสแตนฟอร์ด) ใกล้ไวต์ฮาร์ตเลน ในย่านทอตนัม โดยมีพ่อแม่คือวิลเลียมและเอ็มมา เอเบเนเซอร์ ในปี ค.ศ. 1881 บัคเกิลเข้าเรียนที่ Tottenham Grammar School ซึ่งเป็นโรงเรียนที่มีชื่อเสียงเมื่ออายุได้ 12 ปี เขาและเพื่อนๆ ในพื้นที่และในโรงเรียนได้ก่อตั้งสโมสรคริกเก็ตฮอตสเปอร์ขึ้นมา หลังจากฤดูกาลคริกเก็ตสิ้นสุดลง บัคเคิลพร้อมกับเพื่อน ๆ ก็ได้ก่อตั้งสโมสรฟุตบอลฮอตสเปอร์ขึ้นภายใต้เสาไฟบนถนนทอตนัมไฮโรด บัคเกิลยังได้รับเลือกให้เป็นกัปตันทีมคนแรกของสโมสรตั้งแต่เริ่มก่อตั้งอีกด้วย เพียงเจ็ดสัปดาห์ก่อนวันเกิดอายุครบ 14 ปีของเขา เขาได้ลงเล่นเป็นผู้เล่นตัวจริงชุดแรกของสโมสร และทำสถิติเป็นผู้เล่นที่ทำประตูแรกของทีมทอตนัมเมื่อวันที่ 20 ตุลาคม ค.ศ. 1883

เขาทำหน้าที่ในตำแหน่งต่าง ๆ และมีส่วนร่วมในกิจกรรมสำคัญต่าง ๆ มากมายในยุคแรกของสโมสร เขาดำรงตำแหน่งคณะกรรมการตั้งแต่ปี ค.ศ. 1884 ได้รับแต่งตั้งให้เป็นเลขานุการกิตติมศักดิ์และเหรัญญิกของสโมสรในปี ค.ศ. 1890 และได้รับเลือกให้เป็นคณะกรรมการบริหารชุดแรกในปี ค.ศ. 1898 เพียงสองปีต่อมา ในช่วงเปลี่ยนศตวรรษในปี ค.ศ. 1900 บัคเกิลได้ลาออกจากคณะกรรมการหลังจากทำหน้าที่กำกับดูแลการเปลี่ยนสถานะเป็นทีมมืออาชีพ การจัดตั้งบริษัทจำกัด และการย้ายสนามไปที่ไวต์ฮาร์ตเลน

ในช่วงค้าแข้งกับทีมทอตนัมระหว่างปี ค.ศ. 1882 ถึง ค.ศ. 1895 เขาทำประตูได้ 25 ประตูจากการลงสนาม 53 นัด แม้ว่าตัวเลขดังกล่าวอาจสูงกว่านี้หากรวมเกมที่ยังไม่ได้บันทึกสถิติเข้าไปด้วย

ขณะที่เริ่มต้นโครงการพัฒนานอร์ทัมเบอร์แลนด์เพื่อสร้างสนามใหม่ให้กับทอตนัมฮอตสเปอร์ในปี ค.ศ. 2017 กลุ่มแฟนบอลเริ่มรณรงค์เพื่อให้มีแผ่นโลหะสีน้ำเงินติดไว้ที่บ้านในย่านไวต์ฮาร์ตเลน ซึ่งเป็นที่ที่บัคเกิลอาศัยอยู่เมื่อเขาช่วยก่อตั้งสโมสรและกลายมาเป็นที่อยู่ทางไปรษณีย์แห่งแรกของสโมสร

## อ้างอิง

## บรรณานุกรม
* 
* 

หมวดหมู่:บุคคลที่เกิดในปี พ.ศ. 2411
หมวดหมู่:บุคคลที่เสียชีวิตในปี พ.ศ. 2502
หมวดหมู่:นักฟุตบอลชายชาวอังกฤษ
หมวดหมู่:บุคคลจากทอตนัม
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ปีกฟุตบอลชาย
หมวดหมู่:กรรมการและประธานสโมสรฟุตบอลทอตนัมฮอตสเปอร์
การยิงฉาก (ปืนใหญ่)

300px|thumb|กองทัพเยอรมันทำการยิงฉากบนทางหลวงเชแม็งเดดาม ประเทศฝรั่งเศส สงครามโลกครั้งที่หนึ่ง
ในวิชาการทหาร **การยิงฉาก** () หมายถึง การยิงปืนใหญ่อย่างต่อเนื่องให้กระสุนตกที่จุดบนแนวเส้นที่กำหนด โดยมีเป้าหมายเพื่อทำลายข้าศึกที่อยู่ในเขตสังหาร และในขณะเดียวกัน ก็มีเพื่อยับยั้งการเคลื่อนไหวของข้าศึก และป้องกันไม่ให้ข้าศึกสามารถข้ามแนวฉาก (line of barrage) จุดยิงกระสุนแต่ละจุดบนเส้นแนวฉากอาจห่างกันประมาณ 20 ถึง 30 เมตร โดยความยาวรวมของแนวฉากอาจมีตั้งแต่หลายร้อยไปจนถึงหลายพันเมตร การยิงฉากอาจประกอบด้วยหลายแนวเส้น โดยทั่วไปมักเว้นระยะห่างกันประมาณ 100 เมตร โดยการยิงจะเคลื่อนไปทีละแนวตามลำดับเวลา หรืออาจยิงหลายแนวพร้อมกันก็ได้

การยิงฉากอาจดำเนินการโดยปืนใหญ่เพียงไม่กี่ระบบ หรือหลายสิบระบบก็ได้ (ในบางกรณีที่พบได้ยาก อาจมีปืนใหญ่เพียงระบบเดียว) โดยทั่วไปแล้ว ปืนใหญ่แต่ละระบบในการยิงฉากจะทำการยิงแบบอ้อม (indirect fire) ยิงต่อเนื่องด้วยความถี่คงที่ไปยังตำแหน่งที่ได้รับพิกัด และยิงตามระยะเวลาที่กำหนด ก่อนจะย้ายไปยังเป้าหมายถัดไปตามตารางเวลาของปฏิบัติการ การยิงฉากมักใช้กระสุนระเบิดแรงสูง แต่ก็อาจใช้กระสุนลูกแตก, กระสุนควัน, กระสุนส่องสว่าง หรืออื่นๆ ได้เช่นกัน

[300px|thumb|แผนที่ของฝ่ายสัมพันธมิตรในยุทธการอีเปอร์ครั้งที่หนึ่ง [สงครามโลกครั้งที่หนึ่ง แสดงเส้นแนวฉากที่จะยิงเข้าในพื้นที่ของทหารเยอรมัน ]]
การยิงฉากมีความแตกต่างจากการรวมกำลังยิง (concentrated fire) ซึ่งมุ่งยิงเป้าหมายเดียวอย่างชัดเจน เช่น ตำแหน่งข้าศึกที่ตรวจพบ หรือสิ่งปลูกสร้างต่าง ๆ และแตกต่างจากการเล็งยิง (direct fire) ซึ่งเป็นการยิงเป้าหมายซึ่งมองเห็นได้โดยตรงจากปืน

การยิงฉากสามารถใช้ได้ทั้งในเชิงรับและเชิงรุก ทั้งยังมีรูปแบบหลากหลาย การยิงฉากเชิงรับมักเป็นแบบคงที่ (เช่น standing barrage) ขณะที่การยิงฉากเชิงรุกจะเคลื่อนไปพร้อมกับการรุกของกองกำลังฝ่ายมิตร (เช่น creeping, rolling, หรือ block barrages) โดยอาจยิงตามแนวหน้าหรือยิงลึกเข้าไปในพื้นที่หลังแนวรบของข้าศึกเพื่อแยกตำแหน่งบางจุดของข้่าศึกออกจากกัน (เช่น box barrage) ในหนึ่งยุทธการอาจมีการใช้รูปแบบการยิงฉากหลายประเภทต่อเนื่องกัน โดยการยิงแต่ละครั้งอาจกินเวลาหลายนาทีหรือหลายชั่วโมงก็ได้ การยิงฉากมักเป็นส่วนหนึ่งของปฏิบัติการขนาดใหญ่ที่ประกอบด้วยหลายหน่วยรบ ตั้งแต่ระดับกองพลไปจนถึงกองทัพ ซึ่งต้องใช้การวางแผนล่วงหน้าอย่างแม่นยำเป็นเวลาหลายวันหรือหลายสัปดาห์

การยิงฉากเริ่มต้นขึ้นโดยกองทัพอังกฤษในสงครามบูร์ครั้งที่สอง และกลายเป็นยุทธวิธีสำคัญในสงครามโลกครั้งที่หนึ่ง โดยเฉพาะกำลังรบนอกประเทศบริติช ตั้งแต่ปลายปี 1915 เป็นต้นมา เมื่ออังกฤษตระหนักว่าผลของการยิงปืนใหญ่เพื่อกดดันข้าศึกนั้นเป็นกุญแจสำคัญในการเจาะแนวป้องกันของข้าศึก ภายในปลายปี 1916 “การยิงฉากแบบคลาน” (Creeping Barrage) กลายเป็นมาตรฐานของการสนับสนุนการรุกของทหารราบ โดยทหารราบจะรุกคืบตามแนวกระสุนที่เคลื่อนที่ไปข้างหน้าอย่างใกล้ชิด วิธีนี้แสดงให้เห็นถึงความสำคัญของการยิงปืนใหญ่ในการ "กดดัน" หรือการ "พร่ากำลังข้าศึก" มากกว่าการทำลายข้าศึกโดยตรง และยังพบว่า การยิงฉากที่ตามด้วยการรุกของทหารราบทันทีให้ผลลัพธ์ดีกว่าการยิงถล่มเป็นเวลาหลายสัปดาห์ก่อนบุก

## ดูเพิ่ม
* การระดมยิง (salvo)
* การโหมยิง (saturation fire)

## อ้างอิง

หมวดหมู่:ยุทธวิธีทางทหาร
โชโตกัน

thumb|คำว่าโชโตกันในภาษาญี่ปุ่น
**โชโตกัน** () เป็นรูปแบบหนึ่งของคาราเต้ซึ่งพัฒนาขึ้นจากศิลปะการต่อสู้หลากหลายชนิดโดยกิชิน ฟูนาโกชิ (1868–1957) และบุตรชายของเขา กิโก ฟูนาโกชิ (1906–1945) กิชินผู้เกิดที่โอกินาวะ และเป็นผู้ที่ได้รับเครดิตอย่างกว้างขวางว่าเป็นผู้ทำให้ "คาราเต้โด" มีชื่อเสียงผ่านทางการสาธิตต่อหน้าสาธารณะหลายครั้ง และจากการพัฒนาในสโมสรคาราเต้ในมหาวิทยาลัย อย่างที่มหาวิทยาลัยเคโอ, มหาวิทยาลัยวาเซดะ, มหาวิทยาลัยฮิตตสึบาชิ, มหาวิทยาลัยทากูโชกุ, มหาวิทยาลัยชูโอ, มหาวิทยาลัยกากูชูอิน และมหาวิทยาลัยโฮเซ

ฟูนาโกชิมีลูกศิษย์จำนวนมากจากชมรมมหาวิทยาลัยและโดโจภายนอก ซึ่งยังคงสอนคาราเต้ต่อไปแม้เขาเสียชีวิตในปี 1957 อย่างไรก็ตาม ความขัดแย้งภายใน (โดยเฉพาะแนวคิดที่ว่าการแข่งขันเป็นสิ่งที่ขัดกับแก่นแท้ของคาราเต้) นำไปสู่การสร้างองค์กรต่าง ๆ ขึ้น รวมทั้งการแตกแยกในช่วงแรกระหว่างสมาคมคาราเต้แห่งญี่ปุ่น (นำโดยมาซาโตชิ นากายามะ) และสมาคมโชโตไก (นำโดย โมโตโนบุ ฮิโรนิชิ และชิเงรุ เอกามิ) ตามมาด้วยองค์กรอื่น ๆ อีกมากมาย ทำให้ปัจจุบันไม่มี "โรงเรียนที่สอนเพียงแต่โชโตกัน" แม้ว่าทั้งหมดจะได้รับอิทธิพลจากฟูนาโกชิก็ตาม

## อ้างอิง

หมวดหมู่:ศิลปะการต่อสู้ของญี่ปุ่น
คลองแม่รำพัน

**แม่รำพัน** หรือ **แม่ลำพัน**  เป็นคลอง ในภาคเหนือของประเทศไทย ไหลผ่านจังหวัดลำปางและจังหวัดสุโขทัย ก่อนจะไหลบรรจบเข้ากับแม่น้ำยม ส่วนหนึ่งของลุ่มแม่น้ำเจ้าพระยา

สายน้ำแม่รำพันมีต้นน้ำอยู่ในอำเภอเถิน จังหวัดลำปาง ไหลผ่านอำเภอบ้านตาก จังหวัดตาก เข้าสู่เขตพื้นที่จังหวัดสุโขทัยที่อำเภอบ้านด่านลานหอย และเข้าสู่อำเภอเมืองสุโขทัย ผ่านอุทยานประวัติศาสตร์สุโขทัยและตัวเมืองสุโขทัย ก่อนที่จะบรรจบเข้ากับแม่น้ำยมในเมืองสุโขทัย บริเวณทางเหนือของวัดคูหาสุวรรณ

คลองแม่รำพันมีความสำคัญต่อการเกษตร โดยเฉพาะช่วงตอนกลางของสายน้ำในอำเภอบ้านด่านลานหอย ที่ช่วงปลายของสายน้ำมีจุดตัดกับเส้นทางน้ำและเส้นทางโบราณสมัยอาณาจักรสุโขทัย เช่น ถนนพระร่วง และคูเมืองโบราณต่าง ๆ ในสมัยอาณาจักรสุโขทัยนั้น เป็นที่เข้าใจว่าสายน้ำแม่ลำพันมีความสำคัญต่อผู้คนในสมัยนั้น การศึกษาทางโบราณคดีค้นพบหลักฐานการตั้งรกรากในลุ่มน้ำลำพันมาตั้งแต่สมัยก่อนสุโขทัย โดยมีการขุดพบเครื่องมือหินที่กำหนดอายุเบื้องต้น 3,000 ปี และวัตถุโลหะ ตลอดจนกลองมะโหระทึกสัมฤทธิ์ แม้ว่าในปัจจุบันแม่ลำพันจะมีลักษณะแคบและตื้นเขิน แต่เป็นที่เข้าใจว่าในอดีตมีลักษณะลึกและกว้างกว่าในปัจจุบัน

ชื่อ "ลำพัน" นั้นมีการเสนอว่าน่าจะมีที่มาจากคำภาษาเขมร เป็นชื่อเรียกสมุนไพรชนิดหนึ่ง หรืออาจมีที่มาจากภาษาไทย โดยประกอบคำว่า ลำ ที่แปลว่า "ลำน้ำ" กับ พัน ที่แปลว่า "เกี่ยวพัน" หมายถึงลำน้ำที่ไหลผ่านชุมชนต่าง ๆ เข้าเกี่ยวพันกัน

## อ้างอิง

แม่ลำพัน
หมวดหมู่:แหล่งน้ำในจังหวัดสุโขทัย
หมวดหมู่:อำเภอเถิน
หมวดหมู่:อำเภอบ้านด่านลานหอย
หมวดหมู่:อำเภอเมืองสุโขทัย
ราชสกุลเทพหัสดิน

**ราชสกุลเทพหัสดิน** เป็นราชนิกุลซึ่งสืบเชื้อสายมาจากสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช สมาชิกที่มีชื่อเสียงที่สุดคือ เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ผู้ดำรงตำแหน่งเสนาบดีกระทรวงธรรมการในช่วงปี พ.ศ. 2459–2469

## ประวัติ
ราชสกุลเทพหัสดินมีต้นราชสกุลคือ สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระโอรสพระองค์ใหญ่ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ และเจ้าขรัวเงิน แซ่ตัน พระราชภาคิไนยในพระบาทสมเด็จพระพุทธยอดฟ้าจุฬาโลกมหาราช ทรงประสูติเมื่อ พ.ศ. 2302 และสิ้นพระชนม์เมื่อวันที่ 3 มีนาคม พ.ศ. 2348 สิริพระชันษาประมาณ 46 ปี

นามสกุลนี้ได้รับพระราชทานจากพระบาทสมเด็จพระมงกุฎเกล้าเจ้าอยู่หัว ซึ่งได้พระราชทานแก่พระยาไพศาลศิลปศาสตร์ (สนั่น เทวหัสติน ณ อยุธยา ต่อมาเป็น เจ้าพระยาธรรมศักดิ์มนตรี) ในปี พ.ศ. 2456 เมื่อมีการประกาศใช้พระราชบัญญัติขนานนามสกุล ราชสกุลเทพหัสดินมีสร้อยลงท้ายว่า ณ อยุธยา แสดงถึงการเป็นเชื้อสายราชวงศ์

## บุคคลที่มีชื่อเสียง
สมาชิกที่มีชื่อเสียงประกอบด้วย:
* พระยาเทพหัสดิน (พ.ศ. 2421–2494), อดีตรองประธานสภาผู้แทนราษฎรคนที่สอง อดีตรัฐมนตรีว่าการกระทรวงคมนาคม อดีตผู้บัญชาการกองทหารอาสาพระราชสงคราม ณ ทวีปยุโรป
** แผ่พืชน์ เทพหัสดิน ณ อยุธยา (พ.ศ. ?–?), อดีตหัวหน้าพรรคไท
* เจ้าพระยาธรรมศักดิ์มนตรี (พ.ศ. 2419–2486), อดีตประธานรัฐสภา อดีตเสนาบดีกระทรวงธรรมการ
** ปรียา ฉิมโฉม (พ.ศ. 2458–2550), อดีตผู้อำนวยการสำนักผังเมือง ผู้บุกเบิกด้านการผังเมืองในประเทศไทย
* พระยาอนุกิจวิธูร (พ.ศ. 2423–2491), อดีตผู้บัญชาการจุฬาลงกรณ์มหาวิทยาลัย อดีตผู้ช่วยปลัดทูลฉลองกระทรวงธรรมการ
* พลโท บัญญัติ เทพหัสดิน ณ อยุธยา (พ.ศ. 2448–2519), อดีตรัฐมนตรีว่าการกระทรวงมหาดไทย อดีตรัฐมนตรีว่าการกระทรวงอุตสาหกรรม อดีตรัฐมนตรีว่าการกระทรวงคมนาคม
* พระยารัษฎานุประดิษฐ์ (พ.ศ. 2418–2472), อดีตผู้ว่าราชการเมืองตะกั่วป่า อดีตผู้ว่าราชการจังหวัดสมุทรสงคราม อดีตผู้ว่าราชการจังหวัดนครศรีธรรมราช
* สพรั่ง เทพหัสดิน ณ อยุธยา (พ.ศ. 2447–2528), อดีตรัฐมนตรีว่าการกระทรวงอุตสาหกรรม อดีตรัฐมนตรีว่าการกระทรวงคมนาคม
* นาค เทพหัสดิน ณ อยุธยา (พ.ศ. ?–?), อดีตปลัดกระทรวงศึกษาธิการ
* พลเอก ยศ เทพหัสดิน ณ อยุธยา (พ.ศ. 2460–2540), นายพลและอดีตรัฐมนตรี
** พลเอก วิชญ์ เทพหัสดิน ณ อยุธยา (เกิด พ.ศ. 2493), เลขาธิการคณะกรรมการโอลิมปิกแห่งประเทศไทย อดีตหัวหน้าพรรคเศรษฐกิจไทย อดีตหัวหน้าพรรครวมแผ่นดิน
** ณัฏฐ์ เทพหัสดิน ณ อยุธยา (เกิด พ.ศ. 2527), นักแสดง
* จำนง เทพหัสดิน ณ อยุธยา (พ.ศ. 2462–2557), อดีตรัฐมนตรีช่วยว่าการกระทรวงมหาดไทย และผู้ได้รับรางวัลนราธิป พ.ศ. 2522

## อ้างอิง


หมวดหมู่:ราชสกุลที่สืบเชื้อสายจากราชวงศ์จักรี
ฟาสต์ฟูดเนชัน

***ฟาสต์ฟูดเนชัน: เดอะดาร์กไซด์ออฟดิออล-อเมริกันมีล*** () เป็นหนังสือที่เขียนขึ้นใน ค.ศ. 2001 โดยอีริก ชโลสเซอร์ ตีพิมพ์ครั้งแรกโดย *[[Rolling Stone]]* ใน ค.ศ. 1999 หนังสือนี้ถูกเทียบกับ*[[เดอะจังเกิล]]* นวนิยายแนว muckraking ใน ค.ศ. 1906 โดยอัปตัน ซินแคลร์ หนังสือนี้นำไปดัดแปลงเป็นภาพยนตร์ใน ค.ศ. 2006 ที่กำกับโดย Richard Linklater

## ภูมิหลัง
*Rolling Stone* ขอให้ชโลสเซอร์เขียนบทความเกี่ยวกับอเมริกาผ่านฟาสต์ฟูดใน ค.ศ. 1997 หลังอ่านบทความของเขาเกี่ยวกับผู้อพยพใน *Atlantic Monthly* เขาใช้เวลาเกือบสามปีในการค้นคว้าเกี่ยวกับอุตสาหกรรมอาหารฟาสต์ฟูด ตั้งแต่โรงฆ่าสัตว์และโรงงานบรรจุหีบห่อที่ผลิตเบอร์เกอร์ ไปจนถึงคนงานค่าจ้างขั้นต่ำที่ปรุงเบอร์เกอร์ ไปจนถึงโฆษณาโทรทัศน์ที่ล่อใจให้เด็ก ๆ กินเบอร์เกอร์ด้วยของเล่นราคาถูกและสนามเด็กเล่นสีสันสดใส ประสบการณ์ดังกล่าวทำให้เขาโกรธและตกใจมาก

## อ้างอิง

## แหล่งข้อมูลอืน่
* Presentation by Schlosser on ''Fast Food Nation'' at the 92nd Street Y, May 31, 2001, C-SPAN
* Audio Interview with ''The New York Times''